好早之前，都睇到呢間舖頭有好多既好評。最令我深刻既都係大大塊既雞扒，個份量以我既標準算好多。呢日黎到，真係好細間。算啦，有得食就係咁架啦。香酥雞扒麵個雞扒仲早過個麵黎，點都好。個雞扒好大份，有7-8塊到啦。雞肉算幾嫩滑，不過覺得個雞皮鹹左小小。調味都算適中，呢個份量我真係覺得幾多。好彩，我都覺得個雞扒幾好食。而個麵可能係自家製既，煙韌可口。可能製作需要時間，所以炸完雞扒都未有麵食。整體上，個雞扒好食過個麵既。都可能有下次，不過個餐有野飲就更加好啦。